OMUSAMIZE ow’okubiri n’abantu abalala basatu bakwattiddwa poliisi ebayambeko mu kunoonyerezza ku by’omwana eyasaddakiddwa e Matugga omwezi oguwedde .
Omusamize eyakwattiddwa ye Waidah Hamis owe Buwambo era nga abadde alina bbucca ye nnyama mu kitundu kino gyabadde akolamu .
Abalala abakwattiddwa ye Richard Semuyaba omusuubuzi wa mmatooke mu katale ke Kibuye , Godfrey Mugambe omuzimbi ne Chryzestorm Ssenfuka nga bano bayongeddwa ku Musamize omulala Joseph Semakula eyasooka kukwatibwa ne bawera bataano nga bakumirwa ku poliisi ye Kasangati .
Kiddiridde omwana Kevin Kayemba (7) okubuzibwawo bakaddebe bwe baali bamutumye ku dduka okugula butto ne kkiriita kyokka n'asangibwa enkeera nga attiddwa omulambo ne gusuulibwa wansi w’omuti okumpi n'amaka ga ku Jjaajjawe gwabadde abeera naye Deborah Nalwooga .
Akulira poliisi ye Kasangati Kawalya yagambye nti Ssemuyaba aliko oluganda n’omusamize Ssemakula . Era Semuyaba yakwatibwa ne mukaziwe Doreen Kwikiriza bwe bali bakyalidde Ssemakula mu makage e Matugga era we basula olunnaku omwana lweyattibwa . Wabula Kwikiriza yateereddwa
lug_Latn lug_Latn lug_Latn lug_Latn lug_Latn